# Kanadako Uhartedi Artikoa

Kanadako Uhartedi Artikoa edo Kanadako Artxipelago Artikoa (ingelesez: Canadian Arctic Archipelago), gehienetan Uhartedi edo Artxipelago Artikoa (ingelesez: Arctic Archipelago), Kanadako iparraldean dagoen uhartedia da, Ozeano Artikoan. Ipar Amerikako muturrean kokatzen da, Kanadako Nunavut eta Ipar-mendebaldeko lurraldetan eta bere 36.563 uharteek 1.424.500 km² azalera dute.
Uhartediak mendebaldean Beaufort itsasoa; iparraldean Ozeano Artikoa; ekialdean Groenlandia, Baffin badia eta Davis itsasartea; eta hegoaldean Hudson badia eta Kanada kontinentala ditu.
Kanadako Artxipelago Artikoak 94 uharte nagusi ditu, hiru munduko hamar uharte handienen artean tartean, eta 36.469 txikiak.

## Historia

Paleo-eskimo izeneko inuiten aurrekari den kultura duela 4.500 urte jada ingurune honetan kokatua zegoen.
Haien hurrengo kulturei, Pre-Dorset eta Dorset kultura esaten zaie, uhartediko Baffin uharteko Dorset badian aurkitutako aztarna batzuen arabera.
Pre-Dorset kulturako biztanleek aldi bateko larruzko dendetan bizi ziren, baina baliteke lehen elurrezko etxeak ere (igluak alegia) haiek eraiki izana. Mikrolito edo harri landu txikien tresna garatua zeukaten, zeina lotzen den Alaskako Denbigh kulturarekin.
Dorset kultura k.a. 500 urtetik gure aroko 1.500 urtera arte nagusi izan zen uhartedian, non Thule kultura aurreratuagoak desplazatu zituen. Thule horien ondorengoak dira gaur egungo inuitak.
Ingurua esploratu zuen lehen europarra Martin Frobisher izan zen 1570eko hamarkadan; baina ez zen sekula kolonizaziorik izan. Ptaktikan, Kanadako subiranotasuna 1880ko hamarkadan gauzatu zen, eta honek Franklin barrutia ezarri zuen 1895ean, uhartediko ia uharte guztiak barne. Barrutia 1999an desegin zen Nunavut lurraldea sortu zenean, inuti bertako biztanleei autonomia emanez.

## Uharte nagusiak

Hauexek dira irla nagusiak:
$^*$ NT = Ipar-mendebaldeko lurraldeak, NU = Nunavut
Groenlandiaren ondoren, Uhartedi Artikoa eskualde artikorik handiena da. Klima artikoa da eta eskualdean tundra da nagusi. Ia uharte gehienek ez dute biztanlerik, batzuetan badaude Inuiten herrixkak kostaldeetan.

## Uharteen mapa

| Christian erregearen uhartea Borden uhartea Lougheed uhartea Brock uhartea Mackenzie erregearen uhartea Helena uhartea Cameron uhartea Emerald uhartea Patrick printzearen uhartea Île Vanier Eglinton uhartea Alexander uahrtea Bathurst uhartea Melville uhartea Byam Martin uhartea Banks uhartea Stefansson uhartea Russell uhartea Gales Printzearen uhartea Prescott uhartea Somerset uhartea Victoria uhartea William erregearen uhartea Matty uhartea Wales uhartea Belcher uharteak Long uhartea Akimiski uhartea Charlton uhartea | Ellesmere uhartea Meighen uhartea Axel Heiberg uhartea Ellef Ringnes uhartea Amund Ringnes uhartea Cornwall uhartea Graham uhartea Ipar Kent uhartea Baillie-Hamilton uhartea Cornwallis txikia uhartea Cornwallis uhartea Devon uhartea Bylot uhartea Baffin uhartea Jens Munk uhartea Koch uhartea Bray uhartea Rowley uhartea Foley uhartea Air Force uhartea Charles printzearen uhartea Vansittart uhartea White uhartea Southampton uhartea Resolution uhartea Loks Land uhartea Akpatok uhartea Uharte handia Salisbury uhartea Nottingham uhartea Mansel uhartea Coats uhartea |
| Mapan ez dauden uharteak |
| Beechey uhartea Yorkeko dukearen uhartedia Gateshead uhartea Haig-Thomas uhartea Hans uhartea Killiniq uhartea | Jenny Lind uhartea Ottawa uharteak Leopold printzearen uhartea Skraeling uhartea Trodely uhartea Weston uhartea |

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .
* ↑ (Ingelesez) «The People of Nunavut» Travel Nunavut (Noiz kontsultatua: 2022-03-15).

## Ikus, gainera

* Kanadako geografia

## Kanpo estekak

* Datuak: Q85377
* Multimedia: Canadian Arctic Archipelago / Q85377